Դիտարկմանը, որ գործող օրենսգրքով էլ շեմ կա, նախատեսված է, որ նվազագույնը 3 ուժ պետք է լինեն խորհրդարանում, Նաիրա Զոհրաբյանը նկատեց. «Երբ մենք բարձրացնում ենք շեմը, այսինքն նաեւ 4-րդ ուժին ենք տալիս հնարավորություն, էստեղ խնդիր է առաջանում, որ վստահելիության տոկոսը նվազեցնում ենք: Հաշվի առնելով ներքաղաքական սպեցիֆիկ իրավիճակը, նաեւ այն, թե ինչ պատկեր կարող է լինել, ռեալ պոլիտիկից ելնելով մենք կարող ենք այսօր ենթադրել, թե որ քաղաքական ուժը ինչ քվե է ստանալու: Ես մեծագույն կանխատեսում ունեմ, որ, ասենք, 3-րդ եւ 4-րդ քաղաքական ուժերը կարող են անգամ չմոտենալ 1 տոկոսի սահմանագծին, եթե մենք խոսում ենք անկեղծ ու բաց: Բայց քանի որ շեմը ամրագրված է, ուրեմն անցնելու են: